**ELŐTERJESZTÉS**

A Gazdasági és Városstratégiai Bizottság

2018. december 3-i ülésére

**Javaslat a hulladékgazdálkodási közszolgáltatással összefüggő döntések meghozatalára vonatkozóan**

Szombathely város közigazgatási területén két ütemben 79 db hulladékgyűjtő sziget lett az elmúlt évek során kiépítve a vonatkozó jogszabályi előírásoknak megfelelően, első ütemben a Nyugat-dunántúli Regionális Fejlesztési Tanács támogatásának igénybevételével pályázati pénzből, a második ütemben pedig közbeszerzési eljárás keretében.

A kialakított hulladékgyűjtő szigetek építményként szerepelnek Szombathely Megyei Jogú Város Önkormányzatának ingatlanvagyon-kataszterében, továbbá a SZOMHULL Nonprofit Kft-vel kötött, Szombathely Megyei Jogú Város Közgyűlése által elfogadott hulladékgazdálkodási közszolgáltatási szerződésben is szerepelnek üzemelő gyűjtőhelyként.

A szelektív hulladékgyűjtő szigetek üzemeltetésének kedvezőtlen tapasztalatai alapján SZMJV Önkormányzatának Gazdasági és Városstratégiai Bizottsága a 2018. április 24-i ülésén úgy határozott, hogy 21 db gyűjtőszigetről a gyűjtőedények beszállításra kerüljenek a SZOVA Nonprofit Zrt. telephelyére, és e gyűjtőszigetek üzemelése határozott ideig, 2018. december 31. napjáig szüneteljen.

A 146/2018. (IV.23.) GVB. sz. határozat végrehajtását követően néhány telefonos megkeresés érkezett hivatalunkhoz és a közszolgáltatóhoz, mely visszajelzések később elmaradtak. A közszolgáltató tapasztalata szerint a működésükben szüneteltetett gyűjtőszigeteknél nagyrészt megszűnt az illegális hulladéklerakás, vagy egyre ritkábban helyez el a lakosság ezeken a helyeken hulladékot. Sajnos kezd elterjedni, hogy az illegális hulladék most más helyszíneken (buszmegállókban, árkokban) kerül elhelyezésre.

A jelenleg üzemelő szelektív hulladékgyűjtő szigetek – melyek gépjárművel jól megközelíthetőek – továbbra is vonzzák az illegális hulladék elhelyezőket.

A közszolgáltató elmúlt időszakban szerzett tapasztalatairól nyújtott tájékoztatása alapján a Városüzemeltetési Osztály javasolja 3 db hulladékgyűjtő sziget működésének visszaállítását ott, ahol viszonylag távolabb található működő gyűjtősziget, illetve a környezetük rendezett, s illegális hulladék-elhelyezés jelenleg nincs a környéken.

Ezek a helyszínek az alábbiak:

1. Nárai külső u. 39. sz. házzal szemben
2. Rumi út – Bükkfa u. sarkán
3. Halastó u. (Petőfi-telep), buszfordulónál

A Városüzemeltetési Osztály javasolja, hogy a 146/2018. (IV.23.) GVB. sz. határozat I. pontjában szereplő további 18 db hulladékgyűjtő sziget működése 2019. január 1 - 2019. december 31. között továbbra is szüneteljen.

Kérem a Tisztelt Bizottságot, hogy az előterjesztést megtárgyalni, és a nevezett hulladékgyűjtő szigetek üzemelésével kapcsolatban dönteni szíveskedjék.

**Szombathely, 2018. november „ „**

**/: Illés Károly :/**

**Határozati javaslat**

**/2018 .(XII.3.) GVB sz. határozat**

A Gazdasági és Városstratégiai Bizottság a hulladékgazdálkodási közszolgáltatással összefüggő előterjesztést megtárgyalta, és az alábbi döntést hozta.

1. A Bizottság támogatja, hogy – a választókerületek képviselőinek egyidejű tájékoztatásával – az alábbi 3 db hulladékgyűjtő sziget 2019. január 1. napjától ismét üzemeljen:
2. Nárai külső u. 39. sz. házzal szemben
3. Rumi út – Bükkfa u. sarkán
4. Halastó u. (Petőfi-telep), buszfordulónál
5. A Bizottság támogatja, hogy – a hulladékgazdálkodási közszolgáltatási szerződés módosítása nélkül – az alábbi gyűjtőszigetek működése 2019. január 1 - 2019. december 31. között továbbra is szüneteljen:
6. Írottkő u. 11. sz. házzal szemben, a volt LATEX előtt
7. Glória u. végén, METRO mögött
8. Stromfeld Aurél u., Liliom ház előtt
9. Farkas K. u. 1. sz. ház előtti területen
10. Lovas u. 1. sz. ház előtt
11. Selmec u – Zanati u. sarkán
12. Deák Ferenc u., Művelődési és Sportház parkolójában
13. Alkotás u – Acél u. sarkán
14. Jáki u – Jászi O. u sarkán
15. Géfin Gy. u. „REMIX” bejárata előtt
16. Kisfaludy S. u. Borostyánkő mögötti parkolóban
17. Rumi út, ÖMV benzinút sarkán (Csititó)
18. Bádonfa u., Sport téri buszfordulóban
19. Szent István király útja 60/A sz. előtt
20. Bogáti út buszfordulóban
21. TIT mögötti parkoló (Uránia udvar)
22. Óperint u – Kiskar u. sarkán, élelmiszerbolt parkolójában
23. Jáki u – Tarczai L. u. sarkán

**Felelős:** Lendvai Ferenc**,** a Gazdasági és Városstratégiai Bizottság elnöke

(A végrehajtás előkészítéséért:

Lakézi Gábor, a Városüzemeltetési Osztály vezetője)

**Határidő:** I-II. pont vonatkozásában: 2019. január 1.